ጠቅላይ ሚኒስትር ዐቢይ አሕመድ በኦሮሚያ ክልል የሥራ ጉብኝት አደረጉ
አዲስ አበባ፦ ጠቅላይ ሚኒስትር ዐቢይ አሕመድ በኦሮሚያ ክልል በአድአ ወረዳ እና በሶደሬ አካባቢ የሚከናወኑ የግብርና ሥራዎችን ተዘዋውረው መጎብኘታቸውን በትዊተር ገጻቸው አስታውቀዋል። ። 
በዕለቱም ጠቅላይ ሚኒስትሩ የአድአ ወረዳ አርሶ አደሮች በክላስተር የሚያመ ርቱትን የስንዴ ምርት እና በሀገር አቀፍ ደረጃ የሚተከሉ ችግኞች ዝግጅት ያሉበትን ደረጃ ተዘዋውረው መጎብኘታቸውን ገልጸዋል።
በወቅቱም “ከውጭ ሀገር የምናስገባ ውን ስንዴ የሚተካ በሀገራችን ለመጀመሪያ ጊዜ የበጋ ስንዴ ምርት በማየቴ እጅግ ተደስቻለሁ” ብለዋል። 
ሥራው ተጠናክሮ እንዲቀጥልና በሌሎች አካባቢም ላይ መስፋፋት እንዲኖር በት የሁሉም ርብርብ እንደሚያስፈልግም አሳስበዋል። አርሶ አደሮቹ ጤፍን በክረምት በመዝራት፣ በመስኖ በመታገዝ ደግሞ ስንዴ በመዝራታቸው እና የአትክልት ዝርያዎችን በመትከል በዓመት ለሦስተኛ ጊዜ ማምረት እንደሚችሉ በተግባር ማረጋገጥ እንደቻሉም ገልጸዋል። 
የአርሶ አደሮች እገዛ ከተደረገላቸው በአጭር ጊዜ ውስጥ ህይወታቸው ለውጥ ሊያመጣ እንደሚችል ማሳያ መሆኑንም ጠቅላይ ሚኒስትር ዐቢይ አሕመድ በማህበ ራዊ ድረገፃቸው አስታውቀዋል። 
በተመሳሳይ ጠቅላይ ሚኒስትር ዐቢይ አሕመድ በዘንድሮው ዓመት በሀገር አቀፍ ደረጃ የሚተከሉ ችግኞች ዝግጅት ያሉበትን ደረጃ በኦሮሚያ ክልል ሶደሬ አካባቢ ጎብኝተዋል። 
በዘንድሮው ዓመት 5 ቢሊዮን ችግኝ ለመትከል ዝግጅት እየተደረገ መሆኑን የገለጹት ጠቅላይ ሚኒስትር ዐቢይ፤ ለዚህም የሚሆን ችግኝ የማዘጋጀት ሥራ በሀገር አቀፍ ደረጃ በ3 ሺ 800 የችግኝ ማፍያ ጣቢያዎች እየተካሄደ እንደሚገኝ አመልክተዋል።በጉብኝቱ ወቅት የኦሮሚያ ክልል ፕሬዚ ዳንት አቶ ሽመልስ አብዲሳ ተገኝተዋል።አዲስ ዘመን ሚያዝያ 17/2012 በጋዜጣው ሪፖርተር